**DOLOŽKA ZLUČITEĽNOSTI**

**návrhu právneho predpisu s právom Európskej únie**

1. **Navrhovateľ právneho predpisu:** Ministerstvo práce, sociálnych vecí a rodiny Slovenskej republiky
2. **Názov návrhu právneho predpisu:** Nariadenie vlády Slovenskej republiky, ktorým sa mení a dopĺňa nariadenie vlády č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov
3. **Predmet návrhu právneho predpisu:**
4. je upravený v primárnom práve Európskej únie:

* čl. 151 a 153 Zmluvy o fungovaní Európskej únie v platnom znení, ktoré upravujú spoluprácu v sociálnej oblasti a v rámci nej aj zlepšovanie životných a pracovných podmienok, najmä dosiahnutie zlepšenia pracovného prostredia s ohľadom na bezpečnosť a ochranu zdravia zamestnancov,

1. je upravený v sekundárnom práve Európskej únie:

* smernica Rady 89/656/EHS z 30. novembra 1989 o minimálnych zdravotných a bezpečnostných požiadavkách na používanie osobných ochranných prostriedkov pracovníkmi na pracovisku (Ú. v. ES L 393, 30.12.1989; Mimoriadne vydanie Ú. v. EÚ, kap. 5/zv. 1) v platnom znení, gestor zodpovedný za prebratie smernice – MPSVR SR
* smernica Komisie (EÚ) 2019/1832 z 24. októbra 2019, ktorou sa menia prílohy I, II a III k smernici Rady 89/656/EHS, pokiaľ ide o výlučne technické úpravy (Ú. v. EÚ L 279, 31.10.2019), gestor zodpovedný za prebratie smernice – MPSVR SR

1. nie je obsiahnutá v judikatúre Súdneho dvora Európskej únie.
2. **Záväzky Slovenskej republiky vo vzťahu k Európskej únii:**
3. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:

Lehota na prebratie smernice Komisie (EÚ) 2019/1832 je do 20. novembra 2021.

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

Proti Slovenskej republike nezačalo žiadne konanie o porušení podľa čl. 258 až 260 Zmluvy o fungovaní Európskej únie.

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

Smernica 89/656/EHS je prebratá v

* zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov,
* nariadení vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov.

1. **Návrhu právneho predpisu je zlučiteľný s právom Európskej únie:** úplne